Ego Petrus canonicus Vergiaci dedi ecclesie Cisterciensi pro anima fratris mei Leobaudi Crassi et animabus antecessorum meorum et pro me metipso quicquid habebam in Rollengis et in campo qui est iuxta Pogperre et in prato Chalvet et in Leschere Belgol et in campo qui dicitur Musigne et contra omnes qui fratres Cistercienses super hiis inquietaverint me fidelem protectorem ac defensorem fore promisi coram Johanne de Laudona, Guidone de Fange monachis Cisterciensibus, Humberto converso hospitali, Petro capellano de Nuiz, Odone Bertran qui tunc apud Cistercium infirmabatur, Rodulfo de Corcellis. Hoc ita esse recognovi et uxor fratris mei Adelina concessit et laudavit apud Vergiacum coram fratre meo Theobaldo, Petro presbitero de Nuiz, Humberto presbitero de Plomberiis, Arnaudo cellerario Cistercii et ad veri fidem sigillo s capituli sancti Dyonisii communivi.